ประกาศธนาคารแห่งประเทศไทย
ประกาศธนาคารแห่งประเทศไทย
เรื่อง
หลักเกณฑ์ วิธีการ และเงื่อนไข ในการประกอบกิจการ
วิเทศธนกิจของธนาคารพาณิชย์
(ฉบับที่
๕) พ.ศ. ๒๕๔๐
-------------

 โดยที่เป็นการสมควรแก้ไขเพิ่มเติมประกาศกระทรวงการคลัง
เรื่อง การประกอบ
กิจการวิเทศธนกิจของธนาคารพาณิชย์ ลงวันที่ ๑๖ กันยายน ๒๕๓๕
อาศัยอำนาจตามความใน
มาตรา ๙ ทวิ แห่งพระราชบัญญัติการธนาคารพาณิชย์ พ.ศ. ๒๕๐๕
ซึ่งแก้ไขเพิ่มเติมโดยพระราช
บัญญัติการธนาคารพาณิชย์ (ฉบับที่ ๒) พ.ศ. ๒๕๒๒
ธนาคารแห่งประเทศไทยออกข้อกำหนดดัง
ต่อไปนี้
 ข้อ
๑ ให้ยกเลิกความในข้อ ๘ และข้อ ๙ แห่งประกาศธนาคารแห่งประเทศไทย 
เรื่อง หลักเกณฑ์ วิธีการ และเงื่อนไข
ในการประกอบกิจการวิเทศธนกิจของธนาคารพาณิชย์ 
ลงวันที่ ๑๔ ธันวาคม ๒๕๓๖ และที่แก้ไขเพิ่มเติม
และให้ใช้ความต่อไปนี้แทน
 "ข้อ
๘ นอกจากสินทรัพย์ซึ่งเป็นเงินบาทเพื่อการดำรงสินทรัพย์สภาพคล่องตาม
มาตรา ๑๑ ตรี
และสินทรัพย์ซึ่งเป็นเงินบาทที่ออกโดยสถาบันการเงินตามโครงการรับแลกเปลี่ยน
กับตราสารที่ออกโดยบริษัทเงินทุน
หรือบริษัทเงินทุนหลักทรัพย์ที่ทางการมีคำสั่งให้ระงับการ
ดำเนินการชั่วคราว
กิจการวิเทศธนกิจอาจมีสินทรัพย์ซึ่งเป็นเงินบาทเพื่อสำรองไว้เป็นค่าใช้จ่ายใน
การดำเนินธุรกิจไว้ในประเทศไทยได้ในมูลค่าไม่เกิน ๑๐๐
ล้านบาท ทั้งนี้ ในรูปของสินทรัพย์ดัง
ต่อไปนี้
 (๑)
สถานที่สำหรับดำเนินธุรกิจ หรือสำหรับพนักงานและลูกจ้าง รวมทั้งเครื่อง
ใช้สำนักงานต่าง ๆ
โดยหักค่าเสื่อมราคาตามที่ธนาคารแห่งประเทศไทยเห็นชอบ
 (๒)
หลักทรัพย์รัฐบาลไทย หรือหลักทรัพย์ที่รัฐบาลไทยค้ำประกันต้นเงินและ
ดอกเบี้ย
 (๓)
หุ้นกู้ที่ไม่อาจแปลงสภาพแห่งสิทธิเป็นหุ้นได้ บัตรเงินฝาก หรือตราสารแห่งหนี้
ซึ่งออกโดยนิติบุคคล
หรือสถาบันการเงินที่จัดตั้งขึ้นตามกฎหมายไทย และเสนอขอในประเทศ
ไทย
 (๔)
เงินฝากที่เป็นเงินบาทกับสถาบันการเงินในประเทศไทย
 ทั้งนี้
สินทรัพย์ตาม (๒) และ (๓) ให้คำนวณมูลค่าสินทรัพย์โดยถือตามราคา
ตลาดหรือราคาทุนแล้วแต่ราคาใดจะต่ำกว่า
 ข้อ
๙ กิจการวิเทศธนกิจ
อาจเปลี่ยนเงินบาทเป็นเงินตราต่างประเทศหรือเงิน
ตราต่างประเทศเป็นเงินบาทได้ ในกรณีดังต่อไปนี้
 (๑)
เปลี่ยนเงินบาท ซึ่งเป็นผลกำไรหลังหักภาษี ณ สิ้นงวดบัญชี เพื่อส่งผลกำไร
นั้นกลับไปยังกิจการส่วนอื่นของธนาคารพาณิชย์
ซึ่งจัดตั้งขึ้นตามกฎหมายต่างประเทศที่เป็นเจ้า
ของกิจการวิเทศธนกิจ ทั้งนี้
กิจการส่วนอื่นนั้นต้องอยู่ในต่างประเทศด้วย
 (๒)
เปลี่ยนเงินบาทที่เกิดจากการจำหน่ายสินทรัพย์ตามข้อ ๘ หรือที่เกิดจากการ
จำหน่ายสินทรัพย์ที่ได้มาจากการชำระหนี้
เพื่อนำกลับไปประกอบธุรกรรมตามข้อ ๑๑
 (๓)
เปลี่ยนเงินตราตางประเทศ เพื่อการดำรงสินทรัพย์สภาพคล่องตามมาตรา 
๑๑ ตรี และเพื่อสำรองไว้เป็นค่าใช้จ่ายในการดำเนินธุรกิจตามข้อ
๘
 (๔)
เปลี่ยนเงินบาทจากการลดยอดของสินทรัพย์สภาพคล่องที่ต้องดำรงตาม
มาตรา ๑๑ ตรี เพื่อนำกลับไปประกอบธุรกรรมตามข้อ ๑๑
รวมทั้งการทำสัญญาประกันความ
เสี่ยงสำหรับจำนวนเงินที่ดำรงสินทรัพย์สภาพคล่องดังกล่าว
 (๕)
เปลี่ยนเงินตราต่างประเทศ เพื่อปฏิบัติตามโครงการรับแลกเปลี่ยนตราสาร
ที่ออกโดยบริษัทเงินทุน
หรือบริษัทเงินทุนหลักทรัพย์ที่ทางการมีคำสั่งให้ระงับการดำเนินกิจการ
ชั่วคราว
 (๖)
เปลี่ยนเงินบาที่เกิดจากการเปลี่ยนมาตรา (๕) เพื่อนำกลับไปประกอบ
ธุรกรรมตามข้อ ๑๑
 การเปลี่ยนเงินบาทหรือเงินตราต่างประเทศตามวรรคหนึ่ง
ให้กระทำได้กับ
ธนาคารรับอนุญาตตามกฎหมายควบคุมการและเปลี่ยนเงินในส่วนที่ไม่ใช่กิจการวิเทศธนกิจ"
 ข้อ
๒ ให้ยกเลิกความในข้อ ๑๑
แห่งประกาศธนาคารแห่งประเทศไทย เรื่อง 
หลักเกณฑ์ วิธีการ และเงื่อนไข
ในการประกอบกิจการวิเทศธนกิจของธนาคารพาณิชย์ ลงวันที่ 
๑๔ ธันวาคม ๒๕๓๖
 "ข้อ
๑๑ ผลกำไรหลังหักภาษี ณ สิ้นงวดบัญชี หรือเงินตราต่างประเทศ ซึ่งได้มา
จากการเปลี่ยนเงินบาทตามข้อ ๙ (๒) (๔) และ (๖)
ให้ถือว่ามีแหล่งที่มาจากต่างประเทศซึ่ง
กิจการวิเทศธนกิจสามารถนำกลับไปประกอบธุรกรรมทุกประเภทตามที่กิจการวิเทศธนกิจจะพึง
กระทำได้
ตามประกาศกระทรวงการคลังว่าด้วยการประกอบกิจการวิเทศธนกิจของธนาคาร
พาณิชย์ และตามประกาศฉบับนี้
แต่ไม่รวมถึงการให้กู้ยืมเงินบาทของกิจการวิเทศธนกิจเพื่อการ
ให้กู้ยืมในประเทศ"
 ข้อ
๓
ประกาศนี้ให้ใช้บังคับตั้งแต่วันที่ ๑๘ กันยายน ๒๕๔๐ เป็นต้นไป

 ประกาศ
ณ วันที่ ๑๘ กันยายน พ.ศ. ๒๕๔๐
  ชัยวัฒน์ วิบูลย์สวัสดิ์
  ผู้ว่าการ
 ธนาคารแห่งประเทศไทย

[รก.๒๕๔๐/พ๘๓ง/๒๘/๑๘ กันยายน ๒๕๔๐]